als_Latn dik_Latn sag_Latn
Në pyetjen nëse zgjedhjet kanë ndihmuar në tejkalimin e krizës, negativisht janë deklaruar 65,5 për qind, pozitivisht 23,2, ndërsa 11,3 për qind nuk e dinë.
Për zgjehdje të reja si zgjidhje e krizës janë deklaruar 45,8% e qytetarëve, 35,5 % konsiderojnë se zgjidhja është që presidenti Ivanov t’ia japë mandatin Zoran Zaevit.
Nga qytetarët maqedonas etnik, 55,6% konsiderojnë se zgjedhjet e reja janë zgjidhje për krizën, ndërsa 30,2% se ajo do të tejkalohet me dhënien e mandatit Zaevit. Nuk kanë përgjigje apo nuk e dinë se çka do ta zgjidhte krizën 14,2% nga maqedonasit etnik. Tek shqiptarët etnik, ndërkaq, mbisundon qëndrimi se dhënia e mandatit për Zaevin është zgjidhja e krizës, për çka janë deklaruar 55,5%, ndërsa vetëm 9,2% konsiderojnë se nevojiten zgjedhje të reja. Se janë pa përgjigje apo nuk e dinë janë deklaruar 35,3%.
Pjesa më e madhe e qytetarëve – 56,5% e arsyetojnë Ivanovin dhe vendimin e tij për të mos ia dhënë mandatin liderit të LSDM-së, 29,8% konsiderojnë se kjo nuk është në rregull, ndërsa 13,7% nuk kanë përgjigje.
Në anketën e IHPSH qytetarët janë përgjigjur edhe në pyetjen lidhur me punën e PSP-së. Të pyetur me cilin nga pohimet e dhëna dakordohen, 50% janë deklaruar se PSP është nën ndikim të caktuar dhe kontroll, prej të cilëve 24,5% se është nën kontroll të LSDM-së, ndërsa 25,5% se është nën kontroll të të huajve. Nga të anketuarit, 33% janë deklaruar se punon pavarësisht dhe profesionalisht, ndërsa 17,1% nuk e dinë apo nuk kanë përgjigje.
Të ndara janë mendimet nëse PSP-së duhet t’i vazhdohet mandati. Nga të anketuarit, 41,7% janë deklaruar se nuk duhet, 40,6% se duhet të vazhdohet mandati, ndërsa 17,6% nuk kanë përgjigje.
Tek maqedonasit etnik, 52% konsiderojnë se nuk duhet të ketë vazhdim të mandatit të PSP-së, 29,7% se duhet, ndërsa 18,3% nuk kanë përgjigje. Tek shqiptarët etnik, ndërkaq, 80,7% konsiderojnë se duhet t’i vazhdohet mandati, vetëm 5% se nuk duhet, ndërsa 14,3 nuk kanë përgjigje.
Pjesa më e madhe e të anketuarve apo 54,5% konsiderojnë se në krahasim me para një viti, gjendja plotësisht është përkeqësuar, 17,8% se ka mbetur e njëjtë, 18,9% se ngadalë po kthehet në normale, ndërsa 8,8% nuk kanë përgjigje.
IHPSH ka hulumtuar edhe për besimin e politikanëve tek qytetarët. tek maqedonasit etnik, besim më të madh prej 32,9% ka Nikolla Gruevski, më pas Zoran Zaev me 15%, Gjorge Ivnaov me 3,9% dhe Ali Ahmeti në të cilin besojnë 0,2% e të anketuarve. Në Bilall Kasamin, Menduh Thaçin dhe Ziadin Selën besimi është nën një për qind, ndërsa në asnjërin nuk besojnë 27% e qytetarëve, për ndonjë tjetër janë deklaruar 1,9% dhe nuk e dinë apo nuk kanë përgjigje 19,1%.
Tek shqiptarët etnik, ndërkaq, besim më të madh gëzon Ali Ahmeti me 20% dhe Zoran Zaev 8,4%. Në Ziadin Selën besojnë 4,2%, menduh Thaçin 3,8% dhe Bilall Kasamin 5%. Një pjesë e madhe e shqiptarëve etnik – 46,2% nuk besojnë në asnjërin prej tyre, për tjetër janë deklaruar 2,5%, nuk kanë përgjigje 9,7%. për Ivanovin dhe Gruevskin nuk janë deklaruar asnjë nga shqiptarët etnik.
IHPSH anketën e ka kryer në periudhën prej 10 deri më 13 mars të këtij viti në 1.100 të anketuar të moshës madhore.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn